Чираттагы «Кеше приюты» кайнар ризык тарату пункты Ульяновск шәһәрендә ачылды

	«Кеше приюты» проектының яңа ноктасы Ульяновск шәһәренең Марат урамы 45нчы йортта  урнашкан (Үзәк базар территориясендә). Бу Ульяновск шәһәрендә мохтаҗларга кайнар ризык өләшү пунктларының беренчесе.

Әлеге пункт агымдагы елның 23 сентябреннән бирле эшли һәм мохтаҗларга көн саен 100 порциягә якын кайнар ризык өләшә. 	 Тантанада Ульяновск өлкәсе мөселманнарының Үзәк Дини идарәсе, Ульяновск өлкәсе губернаторы администрациясе, проектка нигез салучылар, партнерлар һәм спонсорлар катнашты.  "Без Татарстан Республикасы белән генә чикләнмибез. Күрше төбәктә ярдәм пункты ачу - безнең җәмгыять файдасына эшләвебезне дәлилләүче тагын бер күрсәткеч. Бу игелекле эшкә катнашы булган һәркемгә рәхмәтемне белдерәм! Аллаһы Тәгалә сездән һәм бездән кабул итсен", дип белдерде "Матбугат.ру"га "Ханский дом" төзелеш компаниясе җитәкчесе Ильяс Гыймадов.  
	---	
Ханский дом

	№ --- | 27.11.2023	


